સાયબરસફર’ના અમદાવાદના એક વાચક હાર્દિકભાઈ જોશીએ એક મોબાઇલ ઓનલાઇન સાઇટ પરથી ખરીદ્યો. નવ મહિના પછી તેનું ટચપેડ બગડતાં તેમણે હેન્ડસેટ બનાવનારી કંપનીના સર્વિસ સેન્ટરનો સંપર્ક કર્યો, પણ કંપનીએ તેમને જણાવ્યું કે તે ઓનલાઇન, અનઓથોરાઇઝ્ડ ડીલર પાસેથી ખરીદાયેલી પ્રોડક્ટ પર વોરંટીનો લાભ આપતી નથી. ઉપરાંત, હાર્દિકભાઈના મોબાઇલ પર મેન્યુફેક્ચરરની નહીં પરંતુ સપ્લાયરની વોરંટી હોવાનું પણ જણાવવામાં આવ્યું. હાર્દિકભાઈ મેન્યુફેકચરર કંપની અને ઓનલાઈન સાઇટ વચ્ચે અટવાતા રહ્યા પણ તેમની સમસ્યાનું સમાધાન થયું નહીં.